Z A P I S N I K
18. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 29. studenog 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Lorena Malec Mlinarić

ODSUTNI ČLANOVI VIJEĆA:
Mladen Kljaić, Maja Pleić

Predsjedava: Jure Tomičić, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora Šestine.

Vijeće jednoglasno prihvaća zapisnik 17. sjednice Vijeća, održane 27. listopada 2022. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Tekuća problematika 
1. Pitanja, prijedlozi i obavijesti

Ad.1. Tekuća problematika

Predsjednik Vijeća iznosi tekuću problematiku članovima Vijeća. 
· Rotor – još se očekuje tehnička dokumentacija potrebna za puštanje fontane u rad
· Završeni su radovi na uređenju dječjeg parkića u ulici Sjevernjak te je park otvoren za javnost 
· Živica u Šestinskom prilazu dobiva svoj epilog. Gradski ured za obnovu, izgradnju, prostorno uređenje, graditeljstvo, komunalne poslove i promet očitovao se dopisom u kojem nakon predugog perioda se očituje kako će se navedena živica morat ukloniti sa dijelova koji su na javnoj površini. Detaljnom analizom i terenskim očevidom utvrđeno je kako je zbog klizišta korijen živice posrnuo. Uklanjanje živice izvest će sam vlasnik no ukoliko isto ne učini biti će uklonjena o vlasnikovom trošku.
· Znakovi privremene regulacije prometa u ulici Bjelevina još uvijek stoje te je iste potrebno ukloniti što je prije moguće
· Uklanjanje 'zelenog otoka' kod križanja ulica Šestinski vrh i Šestinski vijenac još uvijek nije odrađeno te se traži da se isto izvrši što hitnije.
· [bookmark: _GoBack]Obavljen je komisijski očevid u ulici Šestinski prilaz po zahtjevu Vodovoda i odvodnje sa svrhom rješavanja izvođenja kanalskog priključka u odvojku kod kč. br. 38 planiranog iz MKA.
· I dalje se čeka odgovor za postavljanje preostalih nadstrešnica od gradskog ureda
· Oštećen je prometni znak koji označava ulicu Gornji Pirovec kao glavnu te potrebna njegova zamjena na lokaciji kod križanja sa ulicom Sjevernjak
· Obavljen je komisijski očevid sa uredom za promet i postavljanje uzdignutih ploha (uspornika) te je za sada odobreno postavljanje u ulici Ive Serdara (umjesto postojećeg), u Šestinskom prilazu kod kč.br. 10 i u ulici Sjevernjak kod kč. br. 1
· Postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz traži se što je prije moguće jer se na spomenutom raskrižju do sada dogodilo nekoliko prometnih nezgoda.

Vijećnica Jadranaka Apostolovski traži da se uvede u zapisnik kako je ona protiv postavljanja toliko gusto uzdignutih ploha (uspornika) jer smatra kako time još dodatno oštećujemo vozila sudionika u prometu. 
Vijeće se slaže kako to nije najbolje rješenje no druge alternative nemamo (kamere za brzinu i sl.) te na ovaj način reagira kako bi povećalo sigurnost sudionika u prometu, prvenstveno pješaka od kojih su najugroženija djeca te spriječilo tragediju.

Ad.2. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Vijeće je zaprimilo dopis Komunalnog redarstva u kojem navode kako su izdali 7 upozorenja vlasnicima pasa koji ih nisu vodili na povodniku na lokacijama u Šestinama i Gračanima
· Sljemenska cesta bila je zatvorena za sav promet od 09.11.2022. – 17.11.2022. u vremenu od 08.00h do 16.00h u sve radne dane zbog izvođenja sanacije kolnika
· Miješani komunalni otpad se odlukom grada sada u Podsljemenu odvozi samo 1 put na tjedan no prema adresi te tako sada nekome se odvozi ponedjeljkom, a drugima četvrtkom
· Vijeće je obilježilo blagdan Svih svetih i Dan sjećanja na žrtve Domovinskog rata i Dan sjećanja na žrtvu Vukovara i Škabrnje
· Akcija Doma zdravlja Centar i MO Šestine besplatnog mjerenja krvnog tlaka i šećera u krvi pokazala se kao uspješna i naišla je na interes građana te će se produljiti dok god za to pokazuju građani interes te je tako dogovoreno kako će se provoditi svaki mjesec u zadnju srijedu u mjesecu u prostorijama MO Šestine


[bookmark: _Hlk108514456]Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 

Sjednica je završila u 20:00 sati. 

KLASA: 024-08/22-003/2373
URBROJ: 251-13-11-2/003-22-2
U Zagrebu, 29. studenog 2022.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:
							                             Jure Tomičić							

